CELEX: 32011R0954
Language: el
Date: 2011-09-14
Title: Κανονισμός (ΕΕ) αριθ. 954/2011 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2011 , για την τροποποίηση του κανονισμού (ΕΚ) αριθ. 2006/2004 σχετικά με τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών Κείμενο που παρουσιάζει ενδιαφέρον για τον ΕΟΧ

4.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/1
            
         ΚΑΝΟΝΙΣΜΌΣ (ΕΕ) αριθ. 954/2011 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 14ης Σεπτεμβρίου 2011
   για την τροποποίηση του κανονισμού (ΕΚ) αριθ. 2006/2004 σχετικά με τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 114,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2006/2004 (3) καθορίζει τους όρους υπό τους οποίους οι αρμόδιες αρχές των κρατών μελών για την εφαρμογή της νομοθεσίας για την προστασία των συμφερόντων των καταναλωτών συνεργάζονται μεταξύ τους και με την Επιτροπή, με σκοπό να εξασφαλισθεί η συμμόρφωση με τη νομοθεσία αυτή και η ομαλή λειτουργία της εσωτερικής αγοράς και να ενισχυθεί η προστασία των οικονομικών συμφερόντων των καταναλωτών.
            
         
               (2)
            
            
               Στο άρθρο 3 στοιχείο α) του κανονισμού (ΕΚ) αριθ. 2006/2004 ορίζεται ως «νομοθεσία για την προστασία των συμφερόντων των καταναλωτών» οι οδηγίες, όπως έχουν μεταφερθεί στην εσωτερική έννομο τάξη των κρατών μελών, και οι κανονισμοί που απαριθμούνται στο παράρτημα του εν λόγω κανονισμού («το παράρτημα»).
            
         
               (3)
            
            
               Από τη θέση σε ισχύ του κανονισμού (ΕΚ) αριθ. 2006/2004, πολλές νομικές πράξεις που απαριθμούνται στο παράρτημα έχουν καταργηθεί και έχει θεσπιστεί νέα νομοθεσία.
            
         
               (4)
            
            
               Η οδηγία 84/450/ΕΟΚ (4) έχει καταργηθεί και αντικατασταθεί από την οδηγία 2006/114/ΕΚ (5). Επομένως, η παραπομπή στην οδηγία 84/450/ΕΚ θα πρέπει να απαλειφθεί από το παράρτημα και να αντικατασταθεί από παραπομπή στα ειδικά άρθρα της οδηγίας 2006/114/ΕΚ που αποσκοπούν στην προστασία των συμφερόντων των καταναλωτών.
            
         
               (5)
            
            
               Αν και η οδηγία 87/102/ΕΟΚ (6) έχει καταργηθεί και αντικατασταθεί από την οδηγία 2008/48/ΕΚ (7), η οδηγία 2008/48/ΕΚ δεν αναφέρει ρητώς ότι οι παραπομπές στην καταργηθείσα οδηγία 87/102/ΕΟΚ νοούνται ως παραπομπές στην οδηγία 2008/48/ΕΚ. Για λόγους ασφάλειας δικαίου, η παραπομπή στην οδηγία 87/102/ΕΟΚ στο παράρτημα θα πρέπει, επομένως, να αντικατασταθεί από παραπομπή στην οδηγία 2008/48/ΕΚ.
            
         
               (6)
            
            
               Η οδηγία 89/552/ΕΟΚ (8) έχει καταργηθεί και αντικατασταθεί από την οδηγία 2010/13/ΕΕ (9). Σύμφωνα με το άρθρο 34 δεύτερο εδάφιο της οδηγίας 2010/13/ΕΕ, οι παραπομπές στην οδηγία 89/552/ΕΟΚ νοούνται ως παραπομπές στην οδηγία 2010/13/ΕΕ. Ωστόσο, για λόγους σαφήνειας, η παραπομπή στην οδηγία 89/552/ΕΟΚ στο παράρτημα θα πρέπει να αντικατασταθεί από παραπομπή στα σχετικά άρθρα της οδηγίας 2010/13/ΕΕ.
            
         
               (7)
            
            
               Η οδηγία 93/13/ΕΟΚ (10) δεν τροποποιήθηκε με την απόφαση 2002/995/ΕΚ (11). Επομένως, η παραπομπή στην εν λόγω απόφαση θα πρέπει να διαγραφεί από το παράρτημα.
            
         
               (8)
            
            
               Η οδηγία 94/47/ΕΚ (12) έχει καταργηθεί και αντικατασταθεί από την οδηγία 2008/122/ΕΚ (13). Σύμφωνα με το άρθρο 18 δεύτερο εδάφιο της οδηγίας 2008/122/ΕΚ, οι παραπομπές στην οδηγία 94/47/ΕΚ νοούνται ως παραπομπές στην οδηγία 2008/122/ΕΕ. Ωστόσο, για λόγους σαφήνειας, η παραπομπή στην οδηγία 94/47/ΕΟΚ στο παράρτημα θα πρέπει να αντικατασταθεί από παραπομπή στην οδηγία 2008/122/ΕΕ.
            
         
               (9)
            
            
               Η οδηγία 97/55/ΕΚ (14) αποτελεί τροποποιητική οδηγία της καταργηθείσας οδηγίας 84/450/ΕΟΚ. Επομένως, η παραπομπή στην οδηγία 97/55/ΕΚ θα πρέπει να απαλειφθεί από το παράρτημα.
            
         
               (10)
            
            
               Το παράρτημα θα πρέπει να τροποποιηθεί ανάλογα.
            
         
               (11)
            
            
               Προκειμένου να αναθεωρηθεί ενδεχομένως ο κανονισμός (ΕΚ) αριθ. 2006/2004 έτσι ώστε να παρασχεθούν στις δημόσιες αρχές επιβολής βελτιωμένα μέσα για τον αποτελεσματικό εντοπισμό, τη διερεύνηση και την παύση ή απαγόρευση των παραβιάσεων που θίγουν τα συλλογικά συμφέροντα των καταναλωτών σε διασυνοριακές καταστάσεις, είναι απαραίτητο να αξιολογηθούν η αποτελεσματικότητα και οι επιχειρησιακοί μηχανισμοί του εν λόγω κανονισμού και να εξετασθεί προσεκτικά η ενδεχόμενη ενσωμάτωση στο παράρτημα πρόσθετων νομοθετικών διατάξεων που προστατεύουν τα συμφέροντα των καταναλωτών. Για τον σκοπό αυτό, η Επιτροπή θα πρέπει να υποβάλει το ταχύτερο δυνατόν και πάντως το αργότερο έως τα τέλη του 2014 έκθεση στο Ευρωπαϊκό Κοινοβούλιο και στο Συμβούλιο, η οποία να συνοδεύεται, εφόσον απαιτείται, από νομοθετική πρόταση,
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 2006/2004 τροποποιείται ως ακολούθως:
   
               1)
            
            
               Παρεμβάλλεται το ακόλουθο άρθρο:
               «Άρθρο 21α
               Επανεξέταση
               Έως τις 31 Δεκεμβρίου 2014, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο, η οποία αξιολογεί την αποτελεσματικότητα και τους επιχειρησιακούς μηχανισμούς του παρόντος κανονισμού και εξετάζει προσεκτικά την ενδεχόμενη ενσωμάτωση στο παράρτημα πρόσθετων νομοθετικών διατάξεων που προστατεύουν τα συμφέροντα των καταναλωτών. Η έκθεση βασίζεται σε εξωτερική αξιολόγηση και ευρεία διαβούλευση με όλα τα ενδιαφερόμενα μέρη και συνοδεύεται, εφόσον απαιτείται, από νομοθετική πρόταση.».
            
         
               2)
            
            
               Το παράρτημα τροποποιείται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 14 Σεπτεμβρίου 2011.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         J. BUZEK
      
      
         
            Για το Συμβούλιο
         
         
            Ο Πρόεδρος
         
         M. DOWGIELEWICZ
      
   
   
      (1)  ΕΕ C 218 της 23.7.2011, σ. 69.
   
      (2)  Θέση του Ευρωπαϊκού Κοινοβουλίου της 5ης Ιουλίου 2011 (δεν έχει δημοσιευθεί ακόμη στην Επίσημη Εφημερίδα) και απόφαση του Συμβουλίου της 27ης Ιουλίου 2011.
   
      (3)  Κανονισμός (ΕΚ) αριθ. 2006/2004 του Ευρωπαϊκού Κοινοβουλίου και του Συμβουλίου, της 27ης Οκτωβρίου 2004, σχετικά με τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών («κανονισμός για τη συνεργασία όσον αφορά την προστασία των καταναλωτών») (ΕΕ L 364 της 9.12.2004, σ. 1).
   
      (4)  Οδηγία 84/450/ΕΟΚ του Συμβουλίου, της 10ης Σεπτεμβρίου 1984, για την παραπλανητική και τη συγκριτική διαφήμιση (ΕΕ L 250 της 19.9.1984, σ. 17).
   
      (5)  Οδηγία 2006/114/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για την παραπλανητική και τη συγκριτική διαφήμιση (ΕΕ L 376 της 27.12.2006, σ. 21).
   
      (6)  Οδηγία 87/102/ΕΟΚ του Συμβουλίου, της 22ας Δεκεμβρίου 1986, για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη (ΕΕ L 42 της 12.2.1987, σ. 48).
   
      (7)  Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (ΕΕ L 133 της 22.5.2008, σ. 66).
   
      (8)  Οδηγία 89/552/ΕΟΚ του Ευρωπαϊκού Κοινοβουλίου και του Συμβουλίου, της 3ης Οκτωβρίου 1989, για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (οδηγία για τις υπηρεσίες οπτικοακουστικών μέσων) (ΕΕ L 298 της 17.10.1989, σ. 23).
   
      (9)  Οδηγία 2010/13/ΕΕ του Ευρωπαϊκού Κοινοβουλίου και του Συμβουλίου, της 10ης Μαρτίου 2010, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την παροχή υπηρεσιών οπτικοακουστικών μέσων (οδηγία για τις υπηρεσίες οπτικοακουστικών μέσων) (ΕΕ L 95 της 15.4.2010, σ. 1).
   
      (10)  Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (EE L 95 της 21.4.1993, σ. 29).
   
      (11)  Απόφαση 2002/995/ΕΚ της Επιτροπής, της 9ης Δεκεμβρίου 2002, για τη θέσπιση προσωρινών προστατευτικών μέτρων σε σχέση με τις εισαγωγές προϊόντων ζωικής προέλευσης για προσωπική κατανάλωση (ΕΕ L 353 της 30.12.2002, σ. 1).
   
      (12)  Οδηγία 94/47/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 1994, περί της προστασίας των αγοραστών ως προς ορισμένες πλευρές των συμβάσεων που αφορούν την απόκτηση δικαιώματος χρήσης ακινήτων υπό καθεστώς χρονομεριστικής μίσθωσης (ΕΕ L 280 της 29.10.1994, σ. 83).
   
      (13)  Οδηγία 2008/122/ΕΚ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής (ΕΕ L 33 της 3.2.2009, σ. 10).
   
      (14)  Οδηγία 97/55/ΕΚ του Ευρωπαϊκού Κοινοβουλίου και του Συμβουλίου, της 6ης Οκτωβρίου 1997, για την τροποποίηση της οδηγίας 84/450/ΕΟΚ σχετικά με την παραπλανητική διαφήμιση προκειμένου να συμπεριληφθεί η συγκριτική διαφήμιση (ΕΕ L 290 της 23.10.1997, σ. 18).
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 2006/2004 τροποποιείται ως εξής:
      
                  1.
               
               
                  Η υποσημείωση (1) αντικαθίσταται από το ακόλουθο κείμενο:
                  
                              «(1)
                           
                           
                              Οι οδηγίες αριθ. 6, 8 και 13 περιέχουν ειδικές διατάξεις.».
                           
                        
            
                  2.
               
               
                  Το σημείο 1 αντικαθίσταται από το ακόλουθο κείμενο:
                  
                              «1.
                           
                           
                              Οδηγία 2006/114/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, για την παραπλανητική και τη συγκριτική διαφήμιση (ΕΕ L 376 της 27.12.2006, σ. 21): Άρθρο 1, άρθρο 2 στοιχείο γ) και άρθρα 4 έως 8.».
                           
                        
            
                  3.
               
               
                  Τα σημεία 3 και 4 αντικαθίστανται από το ακόλουθο κείμενο:
                  
                              «3.
                           
                           
                              Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (ΕΕ L 133 της 22.5.2008, σ. 66).
                           
                        
                              4.
                           
                           
                              Οδηγία 2010/13/EE του Ευρωπαϊκού Κοινοβουλίου και του Συμβουλίου, της 10ης Μαρτίου 2010, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την παροχή υπηρεσιών οπτικοακουστικών μέσων (οδηγία για τις υπηρεσίες οπτικοακουστικών μέσων) (ΕΕ L 95 της 15.4.2010, σ. 1): Άρθρα 9, 10 και 11 και άρθρα 19 έως 26.».
                           
                        
            
                  4.
               
               
                  Τα σημεία 6 και 7 αντικαθίστανται από το ακόλουθο κείμενο:
                  
                              «6.
                           
                           
                              Οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (ΕΕ L 95 της 21.4.1993, σ. 29).
                           
                        
                              7.
                           
                           
                              Οδηγία 2008/122/ΕΚ του Ευρωπαϊκού Κοινοβουλίου και του Συμβουλίου, της 14ης Ιανουαρίου 2009, για την προστασία των καταναλωτών ως προς ορισμένες πτυχές των συμβάσεων χρονομεριστικής μίσθωσης, μακροπρόθεσμων προϊόντων διακοπών, μεταπώλησης και ανταλλαγής (ΕΕ L 33 της 3.2.2009, σ. 10).».
                           
                        
            
                  5.
               
               
                  Το σημείο 9 διαγράφεται.